**Ιστορία Γ Δημοτικού με τις ενότητες 5, 6**

**Ολοκληρώθηκε η πέμπτη και η έκτη ενότητα, του βιβλίου της ιστορίας της Γ' Δημοτικού, με τίτλο "Από τον μύθο στην πραγματικότητα", όπου μάθαμε α.για την** **αρπαγή της ωραίας Ελένης από τον Πάρη,**

**β. τους βασιλιάδες των Αχαιών,**

**γ. τον Τρωικό πόλεμο, και**

 **δ. τις περιπέτειες που πέρασαν οι Αχαιοί και ο Οδυσσέας, μέχρι την επιστροφή του στην Ιθάκη.**

Σημείωση δασκάλου: **Αντιγράφω τις ερωτήσεις που ακολουθούν με τις απαντήσεις τους σε ένα τετράδιο που θα φέρετε μαζί σας στο άνοιγμα των σχολείων.**

1. Μήπως τελικά δεν ήταν η Ελένη η πραγματική αιτία του πολέμου; Μήπως όλα αυτά είναι δημιουργήματα του μύθου και της φαντασίας των ποιητών;

 **Ήταν τόσο μεγάλο το πλήγμα για το Μενέλαο, το να του κλέψει ο Πάρης την Ελένη, ώστε να καλέσει όλους τους Αχαιούς βασιλιάδες και να κάνουν πόλεμο;  Μάλλον όχι! Πιο πιθανό είναι να ήταν η αφορμή, να ήθελαν να ξεκινήσουν πόλεμο, και απλά βρήκαν την ευκαιρία.**
**Βέβαια, υπάρχει περίπτωση, όλα αυτά για την αφορμή και τις αιτίες, να είναι η φαντασία του Όμηρου, για να κάνει πιο ωραίο το έργο που έγραψε.**
 **Πριν από εκατό χρόνια οι άνθρωποι πίστευαν πως ο Τρωικός πόλεμος ήταν παραμύθι πλασμένο από τον Όμηρο. Όταν όμως οι αρχαιολόγοι έφεραν στο φως τα ερείπια της Τροίας, απέδειξαν πως ο μύθος ήταν πραγματικότητα.**
 **Άρα όλα αυτά τα γεγονότα του πολέμου, φαίνεται ότι πιθανότατα έγιναν, απλά δεν αποδεικνύεται από πουθενά, ότι η πραγματική αιτία ήταν η ωραία Ελένη.**
 **2.**Τι είναι μύθος και τι γεγονός και ποια είναι η διαφορά τους;

**Ο Μύθος, είναι οι ιστορίες που έχουν φτιαχτεί και μπορεί να έχουν και αληθινά γεγονότα, αλλά μπορεί να έχουν και φανταστικά.**
**Η πραγματικότητα, τα γεγονότα δηλαδή, είναι πράγματα αληθινά, που έχουν συμβεί, έχουν γίνει, δεν είναι φανταστικά.**

 **3.**Λύνω το σταυρόλεξο. Στην κάθετη στήλη βρίσκω το όνομα της γυναίκας του Έκτορα**.**
**.………………………1. Σ’ αυτήν έδωσε το μήλο ο Πάρης.**
**……………………….2. Δεν την πίστευε κανείς.**
**……………………….3. Ο βασιλιάς του Άργους.**
**……………………….4. Ο ποιητής της Ιλιάδας.**
**……………………….5. Ο βασιλιάς της Ιθάκης.**
**……………………….6. Κόρη του Άνιου.**
**……………………….7. Το ποίημα που μιλάει για τον Τρωικό πόλεμο.**
**……………………….8. Έτσι λέγονταν τότε οι κάτοικοι της Ελλάδας.**
**……………………….9. Η γυναίκα του Πρίαμου.**
 **4.**Ποιοι θεοί βοηθούν τον Οδυσσέα και ποιος τον εμποδίζει να γυρίσει στην πατρίδα του; Γιατί;

**Τον βοηθούν η θεά Αθηνά, ο θεός Δίας και ο θεός Αίολος.**
**Τον εμποδίζει ο θεός Ποσειδώνας, επειδή είχε τυφλώσει το γιο του, τον Πολύφημο.**

ΜΕΝΟΥΜΕ ΣΠΙΤΙ, ΕΙΜΑΣΤΕ ΣΕ ΕΠΑΦΗ

ΜΗΤΣΟΠΟΥΛΟΣ Α.